Sovelluskirjanmerkki

Sovelluskirjanmerkki (eli kirjanmerkkisovelma eli toimintokirjanmerkki, engl. bookmarklet) on selaimen kirjanmerkkeihin tallennettava pieni sovelma, jonka toiminta on tallennettuna kirjanmerkin URI-osoitteeseen. Tavallisesti sovelluskirjanmerkki on JavaScript-sovellus.

Sovelluskirjanmerkin englanninkielinen nimi, bookmarklet, on sanojen bookmark ja applet sulauma eli suomeksi kirjanmerkki ja sovelma. Tällä menetelmällä se olisi suomeksi kirjanmerkelmä.

Sovelluskirjanmerkin avulla voidaan selaimeen tai verkkosivuun lisätä kertanapsautuksen toiminnallisuutta joko kirjanmerkitse tai verkkosivun linkitse. Sovelluskirjanmerkkiä napsauttaen suoritetaan tietty toiminto, esimerkiksi Etsi-toiminto tai sivun tiedon poiminto.

 Toiminnallisuus 

URI-osoitetta käytetään verkkoselaimessa A-tunnisteen href-määreessä sekä niin ikään kirjanmerkeissä.
URI-osoitteen ensimmäinen osa, kuten http:, file: tai ftp:, valitsee käytettävän yhteyskäytännön sekä määrittää rajoitteet lopulle merkkijonoa. Selaimet toteuttavat myös javascript:-liitteen, joka on selaimen jäsentimen silmissä kuin mikä tahansa muu URI-osoite. Sisäisesti selain näkee kyseessä olevan javascript-yhteyskäytäntö, ja kohtelee merkkijonoa JavaScript-koodina. Suoritettuaan koodin selain käyttää sen jätöksiä uuden sivun sisältönä.

Suoritettavalla komentojonolla on käsillä olevaan sivuun täysi pääsy ja se voi lukea ja muokata sitä. Mikäli komentojono palauttaa merkkijonon asemesta määrittelemättömän tyypin, selain ei lataakaan uutta sivua, vaan komentojono suoritetaan käsillä olevan sivun sisällölle.

Tämä mahdollistaa sivua uudelleenlataamatta esimerkiksi salaman nopeat kirjasinkoon ja -värin muutokset.

 Käyttö 

Sovelluskirjanmerkki tallennetaan tavallisena kirjanmerkkinä ja sitä käytetään tavallisen kirjanmerkin tapaan. Siten ne ovat yksinkertaisesti toimintoja selaimeen lisääviä, yhden napsautuksen työkaluja.

Esimerkiksi seuraavat toimet ovat mahdollisia sovelluskirjanmerkkien avulla:

 Verkkosivun ulkonäköön vaikuttaminen selaimesta käsin (esimerkiksi kirjasinkoon muuttaminen, taustavärin vaihto).
 Tietojen poimiminen verkkosivulta (esimerkiksi hyperlinkkejä, kuvia, merkkijonoja).
 Videotiedostojen lataaminen verkkosivulta (esimerkiksi YouTube-palvelusta).
 Hakukonehaun suorittaminen valittuna olevan tekstin pohjalta tai käyttäen valintaikkunaa.
 Nykyisen sivun lähettäminen validointipalveluun tai käännöspalveluun.
 Yleisten määritysasetusten asettaminen silloin kun sivu ei itse tarjoa mahdollisuutta asetusten muokkaamiseen.

Sovelluskirjanmerkki asennetaan luomalla uusi kirjanmerkki ja liittämällä tarvittu koodi kirjanmerkin luonti-ikkunan kohdeosoitekenttään. Sovelluskirjanmerkin voi suorittaa lataamalla kirjanmerkki normaalisti.

 Tausta 

Steve Kangas bookmarklets.comista keksi termin "bookmarklet"Verkkotunnus bookmarklets.com rekisteröity 9. huhtikuuta 1998. Hän rupesi luomaan sovelluskirjanmerkkiä Netscapen JavaScript-oppaan esittämän idean pohjalta. Aluksi käytettiin termiä favelet; esimerkiksi Tantek Çelik käytti sitä 6. elokuuta 2001 sähköpostiviestissään. Brendan Eich, Netscapen JavaScript-kehittäjiä, kuvasi sovelluskirjanmerkkien alkuperää näin:

 They were a deliberate feature in this sense: I invented the javascript: URL along with JavaScript in 1995, and intended that javascript: URLs could be used as any other kind of URL, including being bookmark-able.

In particular, I made it possible to generate a new document by loading, e.g. javascript:'hello, world', but also (key for bookmarklets) to run arbitrary script against the DOM of the current document, e.g. javascript:alert(document.links[0].href). The difference is that the latter kind of URL uses an expression that evaluates to the undefined type in JS. I added the void operator to JS before Netscape 2 shipped to make it easy to discard any non-undefined value in a javascript: URL.|Brendan Eich|3=email to Simon Willison
Sähköposti lähettäjältä Brendan Eich, julkaissut SitePoint osoitteessa http://www.sitepoint.com/blogs/2004/04/09/bookmarklets/#comment-3424  , päiväys 10. huhtikuuta 2004

Esimerkki
Tämä esimerkinomainen sovelluskirjanmerkki suorittaa Wikipedia-haun minkä tahansa selainikkunassa valittuna olevan tekstin pohjalta. Normaalikäytössä seuraava JavaScript-koodi asennettaisiin kirjanmerkiksi selaimen kirjanmerkkipalkkiinKokeiltu selaimilla Mozilla Firefox, Opera,  Safari, Google Chrome.  Ei toimi selaimilla IE7 ja IE8.  Alkuperäislähde: Alex Boldt. Siitä lähtien sovelluskirjanmerkin napsauttaminen minkä tahansa tekstinpätkän valitsemisen jälkeen suorittaa haun.

javascript:s=document.getSelection();for(i=0;i<frames.length;i++){if(s)break;s=frames[i].document.getSelection();}if(!s)void(s=prompt('Anna%20hakusanat%20Wikipedia-hakua%20varten',''));if(!s=="")wikiw=open('http://fi.wikipedia.org/'+(s?'w/wiki.phtml?search='+escape(s):''));wikiw.focus();

 Lähteet 

 Aiheesta muualla 

 Marklets.com - Bookmarklet Directory  - Laajin käyttäjävoimin ylläpidetty sovelluskirjanmerkkihakemisto.
 Bookmarklets.com - Ensimmäisiä sovelluskirjanmerkkikokoelmia.
 Jesse's Bookmarklets Site - Ensimmäisiä sovelluskirjanmerkkikokoelmia.
 Bookmarklets Boost Web Surfing , PC Magazine, Tara Calishain, 2004-03-04.  Haettu 2007-08-31.
 How to Use Is.Gd/Tiny Url/Bookmarklet-X in Chrome  - Tehokas tapa Google Chrome-sovelluskirjanmerkkien luontiin, 2009-06-01. Haettu 2009-07-18.

Luokka:Ohjelmointi
Luokka:Internet